Ανδρέας Στιούαρτ, 1ος λόρδος Άβεντεϊλ

Ο Aνδρέας Στιούαρτ, 1ος λόρδος Άβεντεϊλ, αγγλ.: Andrew Stewart, 1st Lord Avondale (απεβ. στις 9 Σεπτεμβρίου 1513) από τον Οίκο των Στιούαρτ ήταν Σκωτσέζος ευγενής.

Βιογραφία 
Ήταν γιος του Aλεξάνδρου Στιούαρτ, από τον οποίο κληρονόμησε τα εδάφη τού Άβεντεϊλ. Ο Αλέξανδρος τα είχε κληρονομήσει από τον θείο του λόρδο Άβεντεϊλ, ο οποίος με τη σειρά του τα είχε λάβει μετά την κατάσχεσή τους από τον τελευταίο κόμη τού Ντάγκλας και Άβεντεϊλ το 1455.

Ο τίτλος λόρδος Άβεντεϊλ αναβίωσε για τον Aνδρέα Στιούαρτ τού Άβεντεϊλ περί το 1499. Αυτός σκοτώθηκε το 1513 στη μάχη του Φλόντεν και τον διαδέχθηκε ο γιος του.

Οικογένεια 
Ο Λόρδος Άβεντεϊλ νυμφεύτηκε τη Mάργκαρετ Κέννεντυ, κόρη τού Τζον Κέννεντυ, 2ου λόρδου Κέννεντυ, και τα παιδιά τους περιλάμβαναν:
 Aνδρέας 2ος λόρδος Άβεντεϊλ, ο οποίος αντάλλαξε τον τίτλο Άβεντεϊλ με αυτόν τού Όκλτρη (Ochiltree) και έτσι έγινε ο πρώτος λόρδος Όκλτρη.
 Eρρίκος, 1ος λόρδος Mέθβεν. Νυμφεύτηκε τη Μαργαρίτα Τυδώρ ως ο 3ος της σύζυγος. Ο 1ος της ήταν ο Ιάκωβος Δ΄ της Σκωτίας.
 σερ Τζέιμς του Μπηθ (Beath), πατέρας τού Τζέιμς Στιούαρτ, 1ου λόρδου Ντιούν (Doune), τού οποίου ο γιος Τζέιμς Στιούαρτ έγινε κόμης τού Μόρεϋ (Moray).
 Μπάρμπαρα, παντρεύτηκε (1) τον Τζέιμς Σίνκλερ του Σάντυ και (2) το 1541, τον Ρόντρικ ΜακΛέοντ τού Λιούις.
 Ντέιβιντ, νυμφεύτηκε την Ελίζαμπεθ Έλφινστοουν, αδελφή του Αλεξάντερ Έλφινστοουν, 1ου λόρδου Έλφινστοουν.

Παραπομπές

Οίκος των Στιούαρτ